 26 ሚያዝያ 2019 ምንጪ ስእሊ, Bereket Weldu መግለጺ ስእሊ, ኣወሃሃዲ በረከት ወልዱ በረከት ወልዱ ካብቶም ኣብ ኢትዮጵያ ብሞያ ምውህሃድ ሙዚቃን ስራሕቲ ዜማን ስሞም ቅድሚት ዝስርዑ ሰባት ሓደ እዩ እዚ ብዙሓት ሓቢሮምዎ ክሰርሑ ዝመርጽዎ መንእሰይ ናይ ኢትዮጵያውያን ጥራሕ ዘይኮነስ ኣብ መንጎ እተን ሃገራት ዝነበረ መንደቕ ጽልኢ ከይዓገቶ ቅድሚ ዕርቀ ሰላም ኢትዮጵያን ኤርትራን ምስ ብዙሓት ኤርትራውያን ሰሪሑ እዩ በረከት ወልዱ ቅድሚ ዕርቀ ሰላም ኢትዮ ኤርትራ ጥሪ 2018 ምስ ቢቢሲ ትግርኛ ኣብ ዝገበሮ ቃለ መሕተት ኣብ ሞንጎ ክልቲኤን ሃገራት ዘሎ ዘይምርድዳእ ብሰላም እንተ ዝፍታሕ ንሓደ ቋንቋ ትግርኛ ብደርፍን ዜማን ከሀብትም ምኸኣለ ነይሩ ኢሉ ነይሩ እነሆ ድማ ተስፍኡ ሰሚሩ መንደቕ ጽልኢ ምስ ፈረሰ ምስ ኣዝዮም ብዙሓት ኤርትራውያን ብሓደ ኮፍ ኢሎም ዝሰርሑሉ ኩነታት ተፈጢሩ እዚ መንእሰይ እቲ ዝተፈጠረ ሰላም ስዒቡ ኣብቲ ዓውዲ ዝመጸ ለውጢ እንትገልጽ ቅድሚ ሕዚ ብማሕበራዊ ሚድያን ኢሜይልን እናተለኣኣኽና ኢና ንሰርሕ ኔርና ድሕሪ እቲ ሰላም ግን ብኣካል እናተራኸብና ምስራሕ ጀሚርና ኢና በዓል ናሆም ሚልዮን ዳናይትን ካልኦት ዓበይቲ ስነጥበባውያንን ናብ ኢትዮጵያ እናመጹ ምሳና ምስራሕ ጀሚሮም ኣለዉ ብኣካል ምስራሕ ከኣ ክንደየናይ ለውጢ ከምዘለዎ ምግላጽ ዘድልዮ ኣይኮነን ብሓደ እናተላዘብካ እትሰርሖ ስራሕቲ ብዝበለጸ ዕዉት እዩ ዝገብረካ ይብል ሓባራዊ ስራሕ ምስ ኤርትራዉያን ደረፍቲ ዕዳጋ ኣስመራ ኣብ መቐለ ኣብ ቀረባ እዋን ናብ ሰማዕቲ ዝበጽሐት ንጉሰይ እትብል ደርፊ ኤደን ከሰተ ዜማን ቅንብርን ብ በረከት ወልዱ ዝተሰርሐ ኮይኑ ግጥሚ ድማ ውቅያኖስ ጉዕሽ እዩ ሰሪሕዋ ናይቲ ክሊፕ ስራሕቲ ቀረጻ ድማ ብኤርትራዊ በዓል ሞያ ሲኒማቶግራፊ ፊሊፖ ሃፍታይ ኣብ ከተማ መቐለን ከባቢኣን እዩ ተሰሪሑ እዛ ደርፊ ከም መርኣያ ዕዉት ስራሕቲ ሰብ ሞያ ሙዚቃ ክልቲአን ሃገራት ከም ዝኾነት በረከት ይገልጽ ምንጪ ስእሊ, Robel Michael መግለጺ ስእሊ, ድምጻዊ ሮቤል ሚካኤል ካብ ቅድሚ ዕርቀ ሰላም ኢትዮ ኤርትራ ጀሚሩ ምስ ተጋሩ ሰብ ሞያ ሙዚቃ ከባቢ ዓሰርተ ደርፍታት ከምዝሰርሐ ዝገልጽ ኤርትራዊ ድምጻዊ ሮቤል ሚካኤል ስነ ጥበብ ናይ ሓባር ስራሕ እዩ ዓሌት ሃይማኖት ዶብ ኣውራጃ ኣይፈልን እዩ ይብል ኣብ መንጎ ክልቲአን ሃገራት ሰላማዊ ርክብ ምጅማሩ ስዒቡ ድማ ብዙሓት ስነ-ጥበባውያን ብሓባር ኮይኖም ምስራሕ ጀሚሮም ኣለዉ ኣብቲ ዕብየት ናይቲ ስነጥበብውን ዓብዪ ተራ እዩ ዘለዎ ዝብል ሮቤል ሚካኤል ምስ ኢትዮጵያውያን በረኸት ወልዱ ውቅያኖስ ጉዕሽን ኣስመሉን ኣድማዒ ስራሕቲ ምስርሑ ይገልጽ ሽሙ ኣብ ብዙሓት ደርፍታት እንረኽቦ ኢትዮጵያዊ ገጣሚ ውቅያኖስ ጉዕሽ ናይ ብዙሓት ኤርትራውያን ደርፊ ብግጥሚ ተሳቲፉ እዩ ክሳብ ሕዚ ናብ ህዝቢ ኣብ ዝበጽሑ ስራሕቲ ተስፋኣለም ኣራፋይነ ቆርጫጭ ሮቤል ሚካኤል ሮቤል ሃይለ ኤደን ከሰተን ካልኦትን ብግጥሚ ዝተሳተፈ እንትኾን ገና ዘይወጹ ድማ ናይ ኣብራር ዑስማን ተመስገን ያሬድ ዳናይት ዮሃንስን ካልኦትን ተሳቲፉ እዩ ሰላም ክበሃል ከሎ ባዕሉ ጥቕሚ እዩ ዝብል ውቅያኖስ ልዕሊ እቲ ርሒቕካ ተደዋዊልካ እትሰርሖ ቀሪብካ እትሰርሖ ስራሕ ዝያዳ ኣድማዒ ይኸውን ብወገን ትግራይን ኤርትራን ንፉዓት ገጠምትን ዘየምትን ኣለዉ ክልቲኦም ተሓባቢሮም ድማ ኣድማዒ ስራሕ ምስራሕ ጀሚሮም ኣለዉ ክብል ይውስኽ ከም ኣገላልጻ ውቅያኖስ ጉዕሽ ሓቢርካ ምስራሕ ካብ ምድንፋዕ ሰላምን ስነ ጥበብን ብተወሳኺ ሓቢርካ ታሪኽካ ምስናድ ውን እዩ ምንጪ ስእሊ, Wukyanos Guesh መግለጺ ስእሊ, ገጣሚ ውቅያኖስ ጉዕሽ ርእይቶ ኣድመጽቲ እንታይ ይመስል? 